Εισαγωγή

Το πολυετές ενδεικτικό δημοσιονομικό πλαίσιο για τον Μηχανισμό Προενταξιακής Βοήθειας (ΜΠΒ) αποβλέπει στην παροχή πληροφοριών σχετικά με την ενδεικτική κατανομή του συνολικού κονδυλίου ΜΠΒ που προτείνει η Επιτροπή, σύμφωνα με το άρθρο 5 του κανονισμού (ΕΚ) αριθ. 1085/2006 (κανονισμός ΜΠΒ). Το εν λόγω πολυετές ενδεικτικό δημοσιονομικό πλαίσιο λειτουργεί ως σύνδεσμος μεταξύ του πολιτικού πλαισίου που καθορίζεται στη δέσμη για τη διεύρυνση και τον προϋπολογισμό. Η ενδεικτική κατανομή που προτείνεται στο πολυετές ενδεικτικό δημοσιονομικό πλαίσιο λαμβάνεται υπόψη στα έγγραφα ενδεικτικού πολυετούς σχεδιασμού, που καταρτίζονται για καθεμία από τις δικαιούχους χώρες και για τα προγράμματα πολλαπλών δικαιούχων, βάσει των οποίων παρέχεται η προενταξιακή βοήθεια.

Το πολυετές ενδεικτικό δημοσιονομικό πλαίσιο βασίζεται στον αναπροσαρμοζόμενο ανά τριετία κύκλο προγραμματισμού. Υπό κανονικές συνθήκες, ένα πολυετές ενδεικτικό δημοσιονομικό πλαίσιο για τα έτη N, N+1 και N+2 υποβάλλεται εντός του τελευταίου τριμήνου του έτους N-2, στο πλαίσιο της δέσμης για τη διεύρυνση, δεδομένου ότι αποτελεί πρόταση για τη μετατροπή, σε δημοσιονομικούς όρους, των πολιτικών προτεραιοτήτων που καθορίζονται στην ίδια τη δέσμη, τηρουμένου του δημοσιονομικού πλαισίου. Καθώς το 2013 αντιπροσωπεύει το τελευταίο οικονομικό έτος του ΜΠΒ, το παρόν πολυετές ενδεικτικό δημοσιονομικό πλαίσιο καλύπτει μόνο τις προβλεπόμενες αλλαγές στα δύο τελευταία έτη του τρέχοντος δημοσιονομικού πλαισίου, δηλ. τα έτη 2012-2013. Το πλαίσιο αναφέρει την κατανομή του συνολικού κονδυλίου για την προενταξιακή βοήθεια, ανά χώρα και ανά συνιστώσα κατά το διάστημα αυτό και, συγχρόνως, παρέχει στοιχεία για το συνολικό κονδύλιο που προορίζεται για το πρόγραμμα πολλαπλών δικαιούχων και για τις δαπάνες στήριξης.

Όπως και κατά τα προηγούμενα έτη, το πολυετές ενδεικτικό δημοσιονομικό πλαίσιο δημοσιεύεται βάσει του σημερινού καθεστώτος των σχετικών χωρών και, σε αυτό το στάδιο, δεν προδικάζει τυχόν απόφαση του Συμβουλίου σχετικά με τις γνώμες που υποβλήθηκαν με τη δέσμη για τη διεύρυνση ή πιθανή ημερομηνία προσχώρησης για οποιαδήποτε υποψήφια χώρα. Συνεπώς, λαμβάνει υπόψη την αλλαγή του καθεστώτος του Μαυροβουνίου, το οποίο κατέστη υποψήφια χώρα τον Δεκέμβριο του 2010[1], καθώς και την προβλεπόμενη ημερομηνία προσχώρησης της Κροατίας, την 1η Ιουλίου 2013. Εάν χρειαστεί να επέλθει η ουσιαστική τροποποίηση στο παρόν πολυετές ενδεικτικό δημοσιονομικό πλαίσιο πριν από την επόμενη ετήσια αναθεώρηση του πολυετούς ενδεικτικού δημοσιονομικού πλαισίου, το φθινόπωρο του 2012, η Επιτροπή θα δημοσιεύσει τροποποιημένη εκδοχή την κατάλληλη στιγμή.

Οι γενικές πολιτικές προενταξιακής προτεραιότητας καθορίζονται στις συμφωνίες εταιρικής σχέσης προσχώρησης και στις ευρωπαϊκές εταιρικές σχέσεις, στις ετήσιες εκθέσεις προόδου ανά χώρα και στο έγγραφο στρατηγικής για τη διεύρυνση, που συναποτελούν τη δέσμη για τη διεύρυνση που υποβάλλεται ετησίως στο Ευρωπαϊκό Κοινοβούλιο και το Συμβούλιο.

Στρατηγικός χρηματοδοτικός προγραμματισμός

Κατανομή των κεφαλαίων μεταξύ των διαφόρων χωρών

Το σημείο αφετηρίας για τις χορηγήσεις το 2007 ήταν η δέσμευση της Επιτροπής να εξασφαλίσει ότι καμία δικαιούχος χώρα δεν θα λάβει λιγότερα κεφάλαια το 2007 σε σχέση με το 2006 και, επιπλέον, ότι η Βοσνία-Ερζεγοβίνη και η Αλβανία δεν θα λάβουν λιγότερα κεφάλαια από τη μέση ετήσια χρηματοδότηση που έλαβαν μεταξύ του 2004 και του 2006. Το τελευταίο αυτό σημείο οφείλεται στο γεγονός ότι η χρηματοδότηση των εν λόγω χωρών είχε συγκεντρωθεί στο 2004.

Από το 2008 και μετά, τα ποσά έχουν υπολογιστεί με βάση τις κατά κεφαλή χορηγήσεις που αναφέρθηκαν στο παρελθόν ως έμμεσος δείκτης των αναγκών και του αντικτύπου. Στο πλαίσιο αυτού του μέτρου, τα κατά κεφαλή επίπεδα για κάθε δυνάμει υποψήφια χώρα των Δυτικών Βαλκανίων αυξήθηκαν κατά τη διάρκεια του τρέχοντος δημοσιονομικού πλαισίου, υπερβαίνοντας τον μέσο όρο των 23 ευρώ (σε τιμές του 2004) που ελήφθησαν κατά κεφαλή στο πλαίσιο του προγράμματος CARDS για την περίοδο 2004-2006. Η συνολική κατανομή των κεφαλαίων μεταξύ των χωρών τηρήθηκε, με εξαίρεση το Κοσσυφοπέδιο[2], το οποίο έλαβε αυξημένη χρηματοδότηση βάσει του ΜΠΒ. Το 2008, χορηγήθηκαν 60 εκατ. ευρώ από την αρμόδια για τον προϋπολογισμό αρχή στο πλαίσιο ευρύτερης κινητοποίησης νέων κεφαλαίων για την υποστήριξη της σταθερότητας και της ανάπτυξης του Κοσσυφοπεδίου. Το ποσό αυτό συμπληρώθηκε με μεταφορά 60 εκατ. ευρώ από μη χρησιμοποιηθείσες πιστώσεις μακροπρόθεσμης χρηματοδοτικής συνδρομής. Το 2009, δεσμεύτηκαν επιπλέον 40 εκατ. ευρώ στο πλαίσιο της συνέχειας που δόθηκε στη Διάσκεψη Δωρητών, η οποία πραγματοποιήθηκε τον Ιούλιο του 2008.

Για την Κροατία και την πρώην Γιουγκοσλαβική Δημοκρατία της Μακεδονίας, ως υποψήφιες χώρες, διατίθεται κονδύλιο άνω των 30 ευρώ κατά κεφαλή (σε τιμές του 2004). Το επίπεδο αυτό διατηρείται καθ’ όλη τη διάρκεια της περιόδου για την Κροατία. Δεδομένης της αναμενόμενης προσχώρησης της Κροατίας, την 1η Ιουλίου 2013, η χορήγηση για την Κροατία από τον ΜΠΒ θα μειωθεί στο ήμισυ των ποσών που προβλέφθηκαν αρχικά, εκτός από την αγροτική ανάπτυξη, όπου θα διατηρηθεί η πλήρης χορήγηση για το 2013 στο επίπεδο που είχε προβλεφθεί αρχικά για το έτος αυτό. Η Επιτροπή θα υποβάλει πρόταση για την αναθεώρηση του δημοσιονομικού πλαισίου για το 2013 ευθύς μόλις υπογραφεί η συνθήκη προσχώρησης, βάσει του σημείου 29 της διοργανικής συμφωνίας της 17ης Μαΐου 2006 σχετικά με τη δημοσιονομική πειθαρχία και τη χρηστή δημοσιονομική διαχείριση. Για την πρώην Γιουγκοσλαβική Δημοκρατία της Μακεδονίας, η κατά κεφαλή χρηματοδότηση εξακολουθεί να αυξάνεται και αντιπροσωπεύει το ελάχιστο επίπεδο χρηματοδότησης που απαιτείται για την κατάλληλη ενίσχυση των διοικήσεων, ανεξάρτητα από το μέγεθος της χώρας.

Για το Μαυροβούνιο, τα κατά κεφαλή επίπεδα χρηματοδότησης είναι υψηλότερα από ό,τι για τις άλλες δυνάμει υποψήφιες χώρες και αντιπροσωπεύουν το ελάχιστο επίπεδο χρηματοδότησης που είναι αναγκαίο για να είναι δυνατή η κατάλληλη λειτουργία των διοικήσεων, ανεξάρτητα από το μέγεθος της χώρας.

Για την Τουρκία, λαμβανομένου υπόψη του μεγέθους και της ικανότητας απορρόφησης της χώρας αυτής, προβλέπεται σταδιακή αύξηση της κατά κεφαλή βοήθειας κατά το διάστημα 2007-2013.

Όσον αφορά την Ισλανδία, λόγω, αφενός, του βαθμού εναρμόνισής της προς τη νομοθεσία της ΕΕ μέσω της συμφωνίας για τον Ευρωπαϊκό Οικονομικό Χώρο και, αφετέρου, του επιπέδου της οικονομικής και κοινωνικής της ανάπτυξης, η χώρα αποτελεί εξαίρεση μεταξύ των υποψηφίων χωρών. Για τον λόγο αυτόν, συμφωνήθηκε η Ισλανδία να λάβει βοήθεια από τον ΜΠΒ αποκλειστικά από τη συνιστώσα Ι που θα διαχειρίζεται η Επιτροπή. Η χρηματοδότηση καλύπτει τρία έτη και άρχισε να καταβάλλεται το 2011.

Κατανομή μεταξύ των συνιστωσών

Τα κεφάλαια του ΜΠΒ χορηγούνται μέσω των ακόλουθων πέντε συνιστωσών: I – Μετάβαση και θεσμική ανάπτυξη· II – Διασυνοριακή συνεργασία· III – Περιφερειακή ανάπτυξη· IV – Ανάπτυξη ανθρώπινων πόρων και V – Αγροτική ανάπτυξη.

Η συνιστώσα I, βοήθεια για τη μεταβατική περίοδο και θεσμική ανάπτυξη, καλύπτει όλες τις ενέργειες της θεσμικής ανάπτυξης και τις επενδύσεις που συνδέονται με το κεκτημένο· βοηθά τις δικαιούχους χώρες να αναπτύξουν τη διοικητική και δικαστική ικανότητα και αφορά, ανάλογα με τις προτεραιότητες, τα μέτρα συνεργασίας που δεν καλύπτονται ρητά από άλλες συνιστώσες.

Η συνιστώσα II, Διασυνοριακή συνεργασία, υποστηρίζει τις διασυνοριακές δραστηριότητες μεταξύ δικαιούχων χωρών και μεταξύ δικαιούχων χωρών και κρατών μελών. Καλύπτει επίσης τη συμμετοχή των δικαιούχων του ΜΠΒ στα διακρατικά προγράμματα συνεργασίας του ΕΤΠΑ και στα προγράμματα θαλάσσιων λεκανών του ευρωπαϊκού μηχανισμού γειτονίας και εταιρικής σχέσης, κατά περίπτωση.

Οι συνιστώσες III έως V, στις οποίες έχουν πρόσβαση μόνον οι υποψήφιες χώρες, αποσκοπούν στην προετοιμασία των χωρών αυτών για τον προγραμματισμό, την εφαρμογή και τη διαχείριση των διαρθρωτικών ταμείων και των ταμείων συνοχής και αγροτικής ανάπτυξης μετά την προσχώρηση, προσεγγίζοντας, στον μεγαλύτερο δυνατό βαθμό βάσει των κανόνων για την εξωτερική βοήθεια, τις μεθόδους εφαρμογής των εν λόγω ταμείων. Ειδικότερα, η συνιστώσα III, Περιφερειακή ανάπτυξη, ισοδυναμεί, στο μεγαλύτερο δυνατό βαθμό, με το ΕΤΠΑ και το Ταμείο Συνοχής. Η συνιστώσα IV, Ανάπτυξη ανθρώπινων πόρων, προετοιμάζει τις υποψήφιες χώρες για το Ευρωπαϊκό Κοινωνικό Ταμείο στο πλαίσιο της ευρωπαϊκής στρατηγικής για την απασχόληση. Η συνιστώσα V, Αγροτική ανάπτυξη, βοηθά τις υποψήφιες χώρες να προετοιμαστούν για τα μετά την προσχώρηση προγράμματα αγροτικής ανάπτυξης που χρηματοδοτούνται από την ΕΕ, με την εφαρμογή της προενταξιακής βοήθειας μέσω συστημάτων που είναι παρόμοια με αυτά που απαιτούνται μετά την προσχώρηση.

Κατά τον προσδιορισμό των χορηγήσεων μεταξύ των συνιστωσών, ελήφθη δεόντως υπόψη ο βαθμός προετοιμασίας των συστημάτων αποκεντρωμένης διαχείρισης που απαιτούνται για την εφαρμογή των συνιστωσών III, IV και V στις σημερινές υποψήφιες χώρες, καθώς και η ανάγκη προσαρμογής των χρηματοδοτήσεων βάσει της συνιστώσας II, δεδομένου ότι η συνιστώσα αυτή αφορά τη διασυνοριακή συνεργασία με τα κράτη μέλη, προς τις ισοδύναμες χρηματοδοτήσεις δυνάμει του Ευρωπαϊκού Ταμείου Περιφερειακής Ανάπτυξης για το κεφάλαιο 1β.

Άλλες χορηγήσεις

Δαπάνες στήριξης

Το κονδύλιο αυτό καλύπτει τα διοικητικά έξοδα που συνδέονται άμεσα με την εφαρμογή του ΜΠΒ.

Χορηγήσεις στο πρόγραμμα πολλαπλών δικαιούχων

Τα προγράμματα πολλαπλών δικαιούχων στο πλαίσιο της συνιστώσας Ι καταρτίστηκαν για να συμπληρώσουν τα εθνικά προγράμματα και να ενισχύσουν τις πολυμερείς σχέσεις στις χώρες των Δυτικών Βαλκανίων και στην Τουρκία. Η στρατηγική αυτή εστιάζεται σε τομείς που χαρακτηρίστηκαν αποφασιστικής σημασίας για την ευρωπαϊκή ολοκλήρωση και τη σταθερότητα στην περιοχή, καθώς και σε ζητήματα για τα οποία απαιτείται η συνεργασία των χωρών. Τα προγράμματα με περιφερειακό αντίκτυπο και/ή εκείνα που μπορούν να επωφεληθούν από τις οικονομίες κλίμακας ή φάσματος, αν εφαρμοστούν σε οριζόντια βάση σε ορισμένες δικαιούχους χώρες, χρηματοδοτούνται στο πλαίσιο αυτού του κονδυλίου.

Τα προγράμματα πολλαπλών δικαιούχων στηρίζουν, μεταξύ άλλων, την Περιφερειακή Σχολή Δημόσιας Διοίκησης, τη Συμφωνία Ελευθέρων Συναλλαγών της Κεντρικής Ευρώπης (CEFTA), το Συμβούλιο Περιφερειακής Συνεργασίας (RCC), την καταπολέμηση του οργανωμένου εγκλήματος, τις υποτροφίες ERASMUS και την τριτοβάθμια εκπαίδευση. Επίσης, παρέχουν τη βάση για τον μηχανισμό χρηματοδότησης της κοινωνίας των πολιτών, ο οποίος συνδυάζει ενισχύσεις τόσο από τα εθνικά προγράμματα όσο και από τα προγράμματα πολλαπλών δικαιούχων του ΜΠΒ. Η ανάπτυξη των θεσμών στις χώρες των Δυτικών Βαλκανίων, στην Τουρκία και στην Ισλανδία στηρίζεται από το μέσο TAIEX και γίνονται χορηγήσεις για ελέγχους και αξιολόγηση των περιφερειακών και εθνικών προγραμμάτων, καθώς και για δραστηριότητες ενημέρωσης και επικοινωνίας. Οι επενδυτικές ανάγκες για τις ΜΜΕ, την ενεργειακή απόδοση και την ανάπτυξη των υποδομών, σε στενή συνεργασία με την Ευρωπαϊκή Τράπεζα Επενδύσεων και τους άλλους διεθνείς χρηματοπιστωτικούς οργανισμούς (ΔΧΟ), θα συνεχίσουν να χρηματοδοτούνται από σημαντικό μέρος της περιφερειακής και οριζόντιας χορήγησης. Η στήριξη αυτή θα συντονιστεί στο πλαίσιο του νέου επενδυτικού πλαισίου για τις χώρες των Δυτικών Βαλκανίων, το οποίο συστάθηκε στα τέλη του 2009 και αποσκοπεί στην ενίσχυση του συντονισμού και της συνεργασίας μεταξύ των χορηγών και των ΔΧΟ που διαδραματίζουν ενεργό ρόλο στα Δυτικά Βαλκάνια. Από το 2010, μέρος της συνιστώσας II, συγκεκριμένα η συμμετοχή των χωρών στα διακρατικά προγράμματα «Μεσόγειος» και «Νοτιοανατολική Ευρώπη» του ΕΤΠΑ, εφαρμόζεται επίσης, για λόγους ευκολίας, σε βάση πολλαπλών δικαιούχων.

Παρουσίαση των ποσών

Στον ακόλουθο πίνακα τα ανωτέρω ποσά αναφέρονται σε τρέχουσες τιμές και σε ευρώ . Ο πίνακας απεικονίζει τα κονδύλια ανά χώρα και ανά συνιστώσα, καθώς και τα ποσά που προορίζονται για τα προγράμματα πολλαπλών δικαιούχων και τις δαπάνες στήριξης. Για πρακτικούς λόγους, περιλαμβάνονται τα τελικά ποσά ανάληψης υποχρεώσεων για τα προηγούμενα έτη, καθώς και τα επικαιροποιημένα ποσά για το 2011.

Αναθεωρημένο πολυετές ενδεικτικό δημοσιονομικό πλαίσιο: κατανομή του κονδυλίου για τον μηχανισμό προενταξιακής βοήθειας για την περίοδο 2012-2013, ανά χώρα και ανά συνιστώσα

Συνιστώσα | 2007 | 2008 | 2009 | 2010 | 2011 | 2012 | 2013 |

Υποψήφιες χώρες |

ΚΡΟΑΤΙΑ |

Βοήθεια για τη μεταβατική περίοδο και τη θεσμική ανάπτυξη | 49.611.775 | 45.374.274 | 45.601.430 | 39.483.458 | 39.959.128 | 39.969.161 | 19.256.943 |

Διασυνοριακή συνεργασία | 9.688.225 | 14.725.726 | 15.898.570 | 15.601.136 | 15.869.158 | 16.442.542 | 8.499.192 |

Περιφερειακή ανάπτυξη | 45.050.000 | 47.600.000 | 49.700.000 | 56.800.000 | 58.200.000 | 57.578.127 | 31.000.000 |

Ανάπτυξη ανθρώπινων πόρων | 11.377.000 | 12.700.000 | 14.200.000 | 15.700.000 | 16.000.000 | 16.040.000 | 9.000.000 |

Αγροτική ανάπτυξη | 25.500.000 | 25.600.000 | 25.800.000 | 26.000.000 | 26.500.000 | 26.151.182 | 27.700.000 |

ΣΥΝΟΛΟ | 141.227.000 | 146.000.000 | 151.200.000 | 153.584.594 | 156.528.286 | 156.181.012 | 95.456.135[3] |

ΠΡΩΗΝ ΓΙΟΥΓΚΟΣΛΑΒΙΚΗ ΔΗΜΟΚΡΑΤΙΑ ΤΗΣ ΜΑΚΕΔΟΝΙΑΣ |

Βοήθεια για τη μεταβατική περίοδο και τη θεσμική ανάπτυξη | 41.641.613 | 41.122.001 | 39.310.500 | 36.917.068 | 28.803.410 | 27.209.161 | 27.941.228 |

Διασυνοριακή συνεργασία | 4.158.387 | 4.077.999 | 4.371.501 | 4.467.526 | 5.124.876 | 5.033.373 | 5.243.041 |

Περιφερειακή ανάπτυξη | 7.400.000 | 12.300.000 | 20.800.000 | 29.400.000 | 39.300.000 | 41038532 | 51.800.000 |

Ανάπτυξη ανθρώπινων πόρων | 3.200.000 | 6.000.000 | 7.100.000 | 8.400.000 | 8.800.000 | 10.380.000 | 11.200.000 |

Αγροτική ανάπτυξη | 2.100.000 | 6.700.000 | 10.200.000 | 12.500.000 | 16.000.000 | 18.221.815 | 21.028.000 |

ΣΥΝΟΛΟ | 58.500.000 | 70.200.000 | 81.782.001 | 91.684.594 | 98.028.286 | 101,882,881 | 117,212,269 |

Συνιστώσα | 2007 | 2008 | 2009 | 2010 | 2011 | 2012 | 2013 |

ΙΣΛΑΝΔΙΑ |

Βοήθεια για τη μεταβατική περίοδο και τη θεσμική ανάπτυξη | 12.000.000 | 12.000.000 | 6.000.000 |

ΣΥΝΟΛΟ | 12.000.000 | 12.000.000 | 6.000.000 |

ΜΑΥΡΟΒΟΥΝΙΟ |

Βοήθεια για τη μεταβατική περίοδο και τη θεσμική ανάπτυξη | 27.490.504 | 28.112.552 | 29.832.179[4] | 29.838.823 | 29.843.599 | 16.346.471 | 5.238.958 |

Διασυνοριακή συνεργασία | 3.909.496 | 4.487.448 | 4.667.821 | 3.682.690 | 4.310.344 | 4.588.551 | 4.418.687 |

Περιφερειακή ανάπτυξη | 8.000.000 | 15.200.000 |

Ανάπτυξη ανθρώπινων πόρων | 2.800.000 | 2.957.077 |

Αγροτική ανάπτυξη | 3.300.000 | 7.600.000 |

ΣΥΝΟΛΟ | 31.400.000 | 32.600.000 | 34.500.000 | 33.521.513 | 34.153.943 | 35.035.022 | 35.414.722 |

ΤΟΥΡΚΙΑ |

Βοήθεια για τη μεταβατική περίοδο και τη θεσμική ανάπτυξη | 256.702.720 | 256.125.297 | 239.550.810 | 217.809.826 | 231.268.023 | 227.499.161 | 246.281.891 |

Διασυνοριακή συνεργασία | 2.097.280 | 2.874.709 | 3.049.190 | 3.090.174 | 5.131.977 | 2.174.617 | 2.218.109 |

Περιφερειακή ανάπτυξη | 167,500,000 | 173,800,000 | 182,700,000 | 238,100,000 | 293,400,000 | 356,836,341 | 378,000,000 |

Ανάπτυξη ανθρώπινων πόρων | 50,200,000 | 52.900.000 | 55.600.000 | 63.400.000 | 77.600.000 | 83.930.000 | 96.000.000 |

Αγροτική ανάπτυξη | 20.700.000 | 53.000.000 | 85.500.000 | 131.300.000 | 172.500.000 | 189.785.003 | 213.000.000 |

ΣΥΝΟΛΟ | 497.200.000 | 538.700.006 | 566.400.000 | 653.700.000 | 779.900.000 | 860.225.122 | 935.500.000 |

Εν δυνάμει υποψήφιες χώρες |

ΑΛΒΑΝΙΑ |

Βοήθεια για τη μεταβατική περίοδο και τη θεσμική ανάπτυξη | 54.318.790 | 65.237.756[5] | 71.360.000 | 84.200.000[6] | 84.301.650 | 84.290.995 | 87.446.037 |

Διασυνοριακή συνεργασία | 6.681.210 | 8.582.244 | 9.822.921 | 9.973.173 | 10.126.636 | 10.283.169 | 10.666.232 |

ΣΥΝΟΛΟ | 61.000.000 | 73.820.000 | 81.182.921 | 94.173.173 | 94.428.286 | 94.574.164 | 98.112.269 |

ΒΟΣΝΙΑ - ΕΡΖΕΓΟΒΙΝΗ |

Βοήθεια για τη μεταβατική περίοδο και τη θεσμική ανάπτυξη | 58.136.394 | 69.854.783 | 83.900.000 | 100.688.099 | 102.681.861 | 102.670.995 | 106.870.228 |

Διασυνοριακή συνεργασία | 3.963.606 | 4.945.217 | 5.207.746 | 4.696.495 | 4.746.425 | 5.197.353 | 4.942.041 |

ΣΥΝΟΛΟ | 62,100,000 | 74.800.000 | 89.107.746 | 105.384.594 | 107.428.286 | 107.868.348 | 111.812.269 |

ΣΕΡΒΙΑ |

Βοήθεια για τη μεταβατική περίοδο και τη θεσμική ανάπτυξη | 181.496.352 | 179.441.314 | 182.551.643 | 186.206.679 | 190.556.810 | 190.000.995 | 203.101.005 |

Διασυνοριακή συνεργασία | 8.203.648 | 11.458.686 | 12.248.357 | 11.751.753 | 11.322.790 | 12.097.244 | 11.630.694 |

ΣΥΝΟΛΟ | 189.700.000 | 190.900.000 | 194.800.000 | 197.958.432 | 201.879.600 | 202.098.239 | 214.731.699 |

ΚΟΣΣΥΦΟΠΕΔΙΟ |

Βοήθεια για τη μεταβατική περίοδο και τη θεσμική ανάπτυξη | 68.300.000 | 184.700.000 | 106.100.000 | 66.100.000 | 66.900.000 | 65.870.995 | 70.712.269 |

Διασυνοριακή συνεργασία | 0 | 0 | 0 | 1.200.000 | 1.800.000 | 2.929.148 | 2.987.731 |

ΣΥΝΟΛΟ | 68.300.000 | 184.700.000 | 106.100.000 | 67.300.000 | 68.700.000 | 68.800.143 | 73.700.000 |

Συνιστώσα | 2007 | 2008 | 2009 | 2010 | 2011 | 2012 | 2013 |

ΣΥΝΟΛΟ ΤΩΝ ΑΝΑ ΧΩΡΑ ΠΡΟΓΡΑΜΜΑΤΩΝ |

1.109.427.000 | 1.311.720.006 | 1.305.072.668 | 1.397.306.900 | 1.553.046.687 | 1.638.664.931 | 1.687.939.363 |

Προγράμματα πολλαπλών δικαιούχων |

Βοήθεια για τη μεταβατική περίοδο και τη θεσμική ανάπτυξη | 129571000[7] | 137.736.644[8] | 188.867.536[9] | 141.706.551[10] | 186.269.100 | 176.246.613 | 177.845.477 |

Διασυνοριακή συνεργασία | 0 | 0 | 0 | 4.921.679 | 5.293.313 | 5.672.378 | 6.059.026 |

ΔΑΠΑΝΕΣ ΣΤΗΡΙΞΗΣ |

44.793.000 | 51.950.000 | 47.648.000 | 47.393.000 | 52.183.900 | 55.410.600 | 84.500.000 |

ΓΕΝΙΚΟ ΣΥΝΟΛΟ |

1.263.200.000 | 1.501.406.650 | 1.541.588.204 | 1.591.328.130 | 1.796.793.000 | 1.875.994.522 | 1.956.343.866 |

Τα ποσά εκφράζονται σε ευρώ και σε τρέχουσες τιμές.

[1] Το άνοιγμα των συνιστωσών III, IV και V για το Μαυροβούνιο γίνεται με την επιφύλαξη της έγκρισης από το Συμβούλιο και το Ευρωπαϊκό Κοινοβούλιο της τροποποίησης του κανονισμού αριθ. 1085/2006 όπως πρότεινε η Επιτροπή (COM(2011)446 της 20ής Ιουλίου 2011).

[2] Βάσει της απόφασης 1244/99 του Συμβουλίου Ασφαλείας των Ηνωμένων Εθνών.

[3] Το 50% της αρχικής χορήγησης για το 2013 για τις συνιστώσες I έως IV και το 100% της αρχικής χορήγησης για τη συνιστώσα V.

[4] Περιλαμβάνει συμπληρωματικά κεφάλαια 1,2 εκατ. ευρώ που ανακτήθηκαν από προηγούμενα προγράμματα.

[5] Περιλαμβάνει συμπληρωματικά κεφάλαια 3,12 εκατ. ευρώ που ανακτήθηκαν από προηγούμενα προγράμματα.

[6] Περιλαμβάνει συμπληρωματικά κεφάλαια 1,5 εκατ. ευρώ που ανακτήθηκαν από προηγούμενα προγράμματα.

[7] Περιλαμβάνει συμπληρωματικά κεφάλαια 20,6 εκατ. ευρώ που ανακτήθηκαν από προηγούμενα προγράμματα.

[8] Περιλαμβάνει συμπληρωματικά κεφάλαια 2,0 εκατ. ευρώ που ανακτήθηκαν από προηγούμενα προγράμματα.

[9] Περιλαμβάνει συμπληρωματικά κεφάλαια 22,8 εκατ. ευρώ που ανακτήθηκαν από προηγούμενα προγράμματα.

[10] Το ποσό αυτό περιλαμβάνει μείωση 29 εκατ. ευρώ για τη διευκόλυνση επισιτιστικής ασφάλειας που θα επιστραφεί το 2011 (14 εκατ. ευρώ), το 2012 (6 εκατ. ευρώ) και το 2013 (9 εκατ. ευρώ). Τα κεφάλαια που επιστράφηκαν κατά τα έτη αυτά θα χρησιμοποιηθούν για τη χορήγηση του ποσού στην Ισλανδία. Το ποσό αυτό περιλαμβάνει επίσης συμπληρωματικά κεφάλαια 2,7 εκατ. ευρώ που ανακτήθηκαν από προηγούμενα προγράμματα.